PSICHOAKTYVIŲJŲ MEDŽIAGŲ VARTOJIMO PREVENCIJOS MOKYMŲ PASLAUGOS
[bookmark: _Hlk56075180]TECHNINĖ SPECIFIKACIJA

Perkančioji organizacija – Vilniaus miesto savivaldybės visuomenės sveikatos biuras (toliau – Perkančioji organizacija).

	Eil. Nr.
	Pavadinimas
	Aprašymas

	1. [bookmark: _Hlk33077530]
	Pirkimo objektas
	1.1. Psichoaktyviųjų medžiagų vartojimo prevencijos mokymai pagal paslaugų teikėjo parengtą metodinę medžiagą, kurioje integruotos emocinio stiprinimo, pagalbos būdų atpažinimo bei taikymo temos ir jų sąsaja su psichoaktyviųjų medžiagų vartojimo rizika bei prevencija,  remiantis Socialinės, emocinės ir sveikos gyvensenos kompetencijos raidos aprašu (https://emokykla.lt/upload/EMOKYKLA/BP/kompetencijos/SESG%20kompetencija.pdf ).
1.2. Paslaugos turi būti teikiamos vadovaujantis šioje techninėje specifikacijoje nustatytais reikalavimais.

	2. 
	Tikslinė grupė
	2.1. Vilniaus miesto 12–16 metų amžiaus jaunuoliai (toliau – dalyviai).

	3. 
	Pirkimo tikslas
	3.1. Mažinti psichoaktyviųjų medžiagų vartojimą tarp jaunuolių, stiprinant jų emocinę sveikatą ir didinant psichologinį atsparumą.

	4. 
	Paslaugų apimtis 
	4.1. Numatomas paslaugas sudaro 346 mokymų ciklai kartu su metodine medžiaga, kurie turėtų būti įgyvendinti iki 2028 m. pabaigos:
4.1.1. 76 ciklus planuojama pravesti dalyviams 2026 m.:
I ketvirtį – 11 ciklų;
II ketvirtį – 25 ciklai;
III ketvirtį – 10 ciklų;
IV ketvirtį – 30 ciklų;
4.1.2. 135 ciklus planuojama pravesti dalyviams 2027 m.: 
I ketvirtį – 50 ciklų;
II ketvirtį – 30 ciklų;
III ketvirtį – 15 ciklų;
IV ketvirtį – 40 ciklų;
4.1.3. 135 ciklus planuojama pravesti dalyviams 2028 m.:
I ketvirtį – 50 ciklų;
II ketvirtį – 30 ciklų;
III ketvirtį – 15 ciklų;
IV ketvirtį – 40 ciklų.
4.2. Kiekvienas ciklas privalo turėti 2 užsiėmimus. Vieno užsiėmimo trukmė – 1 akademinė valanda (vieną ciklą sudaro 2 akademinės valandos). 
4.3. Vienas mokymų ciklas privalo būti suplanuotas ir vykdomas kaip vientisa metodinė visuma, remiantis paslaugos teikėjo parengta metodine medžiaga.
4.4. Vieną mokymų ciklą (paskaitą) sudaro 2 tarpusavyje susiję užsiėmimai, vedami tą pačią dieną (sudarant dvi iš eilės vykstančias pamokas su įprasta pertrauka tarp jų) arba skirtingomis dienomis, tačiau ne ilgesne kaip savaitės trukme.
4.5. Maksimalus perkamų paslaugų valandų skaičius visos pirkimo sutarties vykdymo metu – 692 akademinės valandos ir reikalinga metodika. Perkančioji organizacija neįsipareigoja išpirkti nurodyto maksimalaus valandų skaičiaus.
4.6. Vieną grupę sudaro ne daugiau kaip 30 dalyvių.  Per visą sutarties vykdymo laikotarpį planuojama suteikti paslaugas ne mažiau kaip 8650 dalyvių.
4.7. Perkančioji organizacija pasilieka teisę pirkimo sutarties vykdymo metu mažinti numatomą ciklų skaičių arba keisti jų įgyvendinimo laikotarpį, t. y. ciklų įgyvendinimas gali skirtis nuo 4.1. punkte pateikto grafiko. Bet kokie numatomų ciklų ar grafiko pokyčiai turi būti suderinti su paslaugų teikėju.
4.8. Paslaugų teikėjas privalo visus užsiėmimų organizacinius klausimus derinti su Perkančiąja organizacija. 

	5. 
	Reikalavimai užsiėmimus vedantiems specialistams
	5.1. Paslaugų teikėjas turi užtikrinti pakankamą specialistų skaičių, kad numatytu terminu būtų pravestas numatomas užsiėmimų kiekis.
5.2. Užsiėmimus turi vesti specialistai, atitinkantys pirkimo sąlygose keliamus kvalifikacinius reikalavimus (Priedas Nr. 1).

	6. 
	Paslaugų vykdymo vietos
	6.1. Numatoma, kad visi užsiėmimai vyks kontaktiniu būdu Vilniaus miesto bendrojo ugdymo įstaigose.
6.2. Užsiėmimai kontaktiniu būdu turi būti vykdomi šiomis sąlygomis:
6.2.1.  pagal iš anksto su Perkančiąja organizacija  numatytą grafiką. Grafikas bus sudaromas pagal ugdymo įstaigų registraciją į užsiėmimus kiekvienam mėnesiui atskirai ir pateikiamas paslaugų teikėjui likus ne mažiau kaip 6 darbo dienoms iki ateinančio mėnesio pradžios;
6.2.2.  atsiradus poreikiui pakeisti užsiėmimų grafiką, paslaugų teikėjas turi apie tai informuoti Perkančiąją organizaciją  likus ne mažiau kaip 5 darbo dienoms iki ateinančio mėnesio pradžios, pateikiant  Perkančiajai organizacijai pagal savo poreikius pakoreguotą užsiėmimų grafiką;
6.2.3.  užsiėmimų vykdymo laikas – bendrojo ugdymo įstaigose organizuojamų pamokų metu, t. y. darbo dienomis ne anksčiau kaip 8:00 val. ir ne vėliau kaip 15:00 val.
6.2.4.  vykimo į paslaugų vykdymo vietą kaštus paslaugų teikėjas įsipareigoja apmokėti pats.

	7. 
	Paslaugų turinys ir organizavimas
	7.1. Pirmojo užsiėmimo metu paslaugų teikėjas supažindina dalyvius su užsiėmimų turiniu ir tolimesniu planu. 
7.2. Paslaugų teikėjo parengta metodinė medžiaga ir numatomas užsiėmimų planas turi būti suderinti su Perkančiąja organizacija ne vėliau kaip prieš 20 darbo dienų iki pirmojo užsiėmimo pradžios. Paslaugų teikėjas privalo atsižvelgti į visus Perkančiosios organizacijos teikiamus pastebėjimus dėl užsiėmimo turinio ir metodikos, atlikti korekcijas pagal išsakytus reikalavimus ir pateikti galutinį su Perkančiąja organizacija suderintos metodinės medžiagos variantą.
7.3. Paslaugos teikėjo parengta metodinė medžiaga turi būti naudojama mokymų ciklų metu, kaip pagrindinė ugdomoji priemonė.
7.4. Metodinė medžiaga turi būti parengta remiantis Socialinės, emocinės ir sveikos gyvensenos kompetencijos raidos aprašu ir pritaikyta pagal dalyvių amžiaus grupę.
7.5. Kiekvieną užsiėmimą turi sudaryti teorinė ir praktinė dalis. Praktinė dalis turi sudaryti ne mažiau kaip 60 proc. kiekvieno užsiėmimo laiko.
7.6. Užsiėmimų metu turi būti aptariamos šios temos: psichologinės krizės bei jų įveikos būdai, kylančių emocijų ir psichinių sunkumų pažinimas ir išmokymas su jais išbūti, pateikiamos praktinės užduotys, kurias atliekant skatinamas savęs ir kylančių jausmų pažinimas, didinamas psichologinis atsparumas, mokoma įvaldyti įvairius nusiraminimo būdus bei padėti sau atsitiesti, skatinama refleksija, aptariamos realios ar modeliuotos situacijos, analizuojamos reakcijos, ieškoma konstruktyvių sprendimo būdų, stiprinamas gebėjimas padėti sau ir kitiems emocinio sunkumo metu bei atsigauti po patirtų iššūkių. 
7.7. Grupinių užsiėmimų metu turi būti užtikrintas  tinkamos  erdvės  dalintis  kylančiais  jausmais sukūrimas, tinkamas situacijų moderavimas. Pirmojo užsiėmimo metu dalyviams turi būti pristatytos ir kito užsiėmimo metu primintos užsiėmimų taisyklės, konfidencialumo principai ir jų laikymosi gairės.
7.8. Jeigu ugdymo įstaigos prašymu ar dėl kitų iš anksto nenumatytų ir nuo Perkančiosios organizacijos nepriklausomų sąlygų (pvz. ugdymo įstaigoje paskelbtas karantinas) atšaukiamas užsiėmimas, paslaugų teikėjas veiklos neįgyvendina ir už paslaugą nėra mokama. 
7.9. Užsiėmimų metu draudžiama bet kokia komercinė reklama. Draudžiama daryti užsiėmimų vaizdo ar garso įrašus. 

	8. 
	Paslaugų teikėjo įsipareigojimai
	8.1. Užsiėmimų vykdymo metu gali būti naudojama multimedija, skaidrės, demonstruojama vaizdinė medžiaga, užsiėmimams privaloma naudoti aktyvius mokymo(-si) metodus (diskusijas, refleksijas, praktinių atvejų analizes, situacijų modeliavimą, intelektinius žaidimus ar pan.) ir inovatyvias jų įgyvendinimo formas.
8.2. Užsiėmimams privaloma naudoti ne senesnę kaip 5 metų mokslinę literatūrą.
8.3. Paslaugų teikėjas turi užtikrinti, kad visi užsiėmimus vedantys specialistai dirbtų pagal vienodą, su Perkančiąja organizacija suderintą, užsiėmimų turinį ir metodiką. Jei užsiėmimų metu naudojamos pateiktys, jos turi būti parengtos pagal Perkančiosios organizacijos pateiktą stiliaus knygą (spalvas, šriftą, raštus) ir pateikčių rengimo šablono gaires. Perkančioji organizacija turi teisę naudoti pateiktis ir savo reikmėms.
8.4. Po kiekvienos grupės paskutinio užsiėmimo dalyviams turi būti pateiktas užpildyti Perkančiosios organizacijos paslaugų teikėjui pateiktas dalyvio grįžtamojo ryšio klausimynas. 
8.5. Paslaugų teikėjas privalo užtikrinti, kad po kiekvieno ciklo tą pačią arba sekančią darbo dieną būtų supildytas elektroninis pravestų užsiėmimų dalyvių žurnalas. Dalyvių žurnalo pildymo gaires pateiks Perkančioji organizacija, įsigaliojus pirkimo sutarčiai.
8.6. Paslaugų teikėjas privalo užtikrinti komunikavimą el. paštu ar telefonu su Perkančiąja organizacija tarp užsiėmimų, atsakant į užduotus klausimus, informuojant apie organizacinius pakeitimus, siunčiant jos atstovui(-ams) metodologinę medžiagą ir dalinantis kita svarbia informacija.    
8.7. Paslaugų teikėjas privalo informuoti Perkančiąją organizaciją apie bet kokius kilusius sunkumus dėl paslaugų teikimo.

	9. 
	Dalyvių anketavimas
	9.1. Paslaugų teikėjas įsipareigoja vykdyti su Projekto dalyvių administravimu susijusias procedūras pagal Tarpinstitucinės darbo grupės, sudarytos Lietuvos Respublikos finansų ministro 2021 m. birželio 11 d. įsakymu Nr. 1K-219, 2025 m. rugpjūčio 29 d. posėdžio protokolu Nr. 29 patvirtintos Projektų dalyvių informacijos administravimo instrukcijos 3.1 dalyje pateiktą „Dalyvio apklausos pildymo instrukciją“, įskaitant visas jos galiojančias bei būsimas redakcijas. Vadovaudamasis šiomis instrukcijomis, Paslaugų teikėjas privalo nustatytais terminais pateikti dalyvių apklausos anketas ir dalyvių sąrašus. Paslaugų teikėjas atsakingas už tai, kad kiekvienas Projekto dalyvis būtų supažindintas kaip teisingai užpildyti apklausos anketą bei kitus su dalyvių administravimu susijusius dokumentus.

	10.  
	Perkančiosios organizacijos  įsipareigojimai
	10.1. Perkančioji organizacija atsakinga už paslaugų viešinimą ir pageidaujančių dalyvauti užsiėmimuose ugdymo įstaigų registraciją.
10.2. Ugdymo įstaigų, užsiregistravusių į užsiėmimus, duomenis, reikalingus pirkimo sutarties vykdymui, paslaugų teikėjui pateiks Perkančioji organizacija dalyvių žurnale, likus ne mažiau kaip 5 darbo dienoms iki kiekvienos grupės užsiėmimų pradžios.  

	11.
	Paslaugų vykdymo trukmė
	11.1. 36 mėn.

	12.
	Apmokėjimas už paslaugas
	12.1. Sąskaita faktūra už suteiktas paslaugas turi būti pateikta kiekvieną einamųjų metų ketvirčio paskutinę darbo dieną. Už kokybiškai suteiktas, sutarties reikalavimus atitinkančias paslaugas, Perkančioji organizacija sumoka paslaugų tiekėjui ne vėliau kaip per 60 (šešiasdešimt) kalendorinių dienų po PVM sąskaitos (-ų) faktūros (-ų) gavimo iš paslaugų tiekėjo dienos. Vadovaujantis Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo 5 str. 3 d., nustatytas 60 kalendorinių dienų atsiskaitymo terminas yra objektyviai pagrįstas, nes pirkimas įvykdytas pagal projektą, finansuojamą ES lėšomis ir įgyvendinančioji institucija iki 30 kalendorinių dienų tikrina išlaidų tinkamumą finansuoti. Tais atvejais, kai yra objektyviai pagrįsta (pvz., vėluoja finansavimas iš biudžeto arba Europos Sąjungos paramos fondų), mokėjimai gali būti atidedami vėlavimo laikotarpiui, bet ne ilgiau kaip 90 (devyniasdešimt) kalendorinių dienų nuo sąskaitos faktūros pateikimo Perkančiajai organizacijai dienos. Perkančioji organizacija, gavusi finansavimą, atsiskaito su paslaugų tiekėju ne vėliau kaip per 5 darbo dienas nuo projekto finansavimo lėšų gavimo iš įgyvendinančios institucijos dienos, bet ne vėliau kaip per 60 kalendorinių dienų nuo PVM sąskaitos faktūros pateikimo dienos.

	13.
	Informacija apie aplinkos apsaugos (žaliųjų) kriterijų taikymą

	13.1. Pirkimas laikomas žaliuoju, pagal Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 papunktį: „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos)“. 

